stanford-oval/wikipedia huggingface dataset:
งานวิจัยที่มีความเริ่มแรก

งานวิจัยใหม่ที่มีความเริ่มแรก (original research) หมายถึงงานวิจัยมีเนื้อหาที่ไม่ได้ใช้ผลการสรุป งานปริทัศน์ หรือการสังเคราะห์ของงานวิชาการที่ตีพิมพ์ก่อนหน้านั้น วัตถุประสงค์ของงานวิจัยใหม่ที่มีความเริ่มแรกก็เพื่อการสร้างความรู้ใหม่มากกว่าการนำเสนอความรู้ที่มีอยู่ก่อนแล้วในรูปแบบใหม่ (เช่น การสรุป หรือ การจำแนก)
ขอบเขตที่ยังไม่ชัดเจน

ขอบเขตของงานวิจัยใหม่ที่มีความเริ่มแรก กับ งานรวมรวม (compilation) อาจยังดูคลุมเครืออยู่ ตัวอย่างเช่น การจำแนก (classification) ในด้านหนึ่งอาจดูว่าไม่มีความเริ่มแรก เป็นเพียงการรวมรวมสิ่งต่างๆ เข้าไว้ด้วยกันอย่างเป็นระบบเท่านั้น  แต่ในอีกด้านหนึ่ง การจำแนกใหม่อาจทำให้เกิดการเข้าถึงความรู้ในวิชานั้นๆ ในระดับที่ลึกมากกว่าเดิมที่สามารถนำไปสู่การคาดการณ์หรือการค้นพบสิ่งใหม่ ดังตัวอย่างคลาสสิก เช่น การทำ ตารางธาตุทางเคมี ของ ดมีตรี เมนเดเลเยฟ (Mendeleev's periodic table of chemical elements.) เมื่อ พ.ศ. 2412 ที่นำไปสู่การค้นพบใหม่ทางเคมีในภายหลัง
รูปแบบอย่างอื่น

งานวิจัยใหม่ที่มีความเริ่มแรกอาจมีรูปแบบได้หลายอย่างขึ้นอยู่กับสาขาวิชาซึ่งมีความแตกต่างกัน ในงานวิจัยเชิงทดลอง (experimental) ซึ่งโดยทั่วไปเกี่ยวข้องการสังเกตการณ์โดยตรงหรือทางอ้อมในหัวเรื่องงานวิจัยที่ทำ เช่น การสังเกตการณ์ในห้องทดลอง หรือในภาคสนาม การบันทึกเอกสาร  การทำระเบียบวิธีวิทยา ผลลัพธ์และการสรุปการทดลองหรือชุดของการทดลอง หรือการเสนอการแปลความหมายของผลการทดลองที่ผ่านมาแล้ว  ใน งานวิจัยเชิงวิเคราะห์ (anlytical) ซึ่งโดยทั่วไปจะได้ผลลัพธ์(เช่น) ผลลัพธ์เชิงคณิตศาสตร์ออกมาใหม่ หรือได้วิธีการเข้าสู่ปัญหาที่มีอยู่เดิมด้วยวิธีใหม่ ในบางสาขาวิชาที่ไม่มีการใช้วิธีการทดลองหรือการวิเคราะห์ในลักษณะดังกล่าว ความใหม่หรือความเริ่มแรกก็คือการเปลี่ยนหรือการแปลความความเข้าใจเดิมให้ถูกต้องโดยใช้ผลลัพธ์ที่ได้จากการวิจัยของนักวิจัยผู้นั้น
ความมากน้อยของความเริ่มแรกหรือความใหม่ของงานวิจัยถือเป็นเกณฑ์พิจารณาที่สำคัญสำหรับการตีพิมพ์ของวารสารทางวิชาการซึ่งปรกติจะใช้วิธีการทบทวนโดยผู้รู้เสมอกัน (peer review)
ดูเพิ่ม

[[แหล่งข้อมูลปฐ
มภูมิ]] en:Primary_source
ความเริ่มแรก en:Original_idea
ซาอิด ซาคู

ซาอิด ซาคู (Said Chaku) นักมวยสากลชาวแทนซาเนีย สถิติการชก 22 ครั้ง ชนะ 5 เสมอ 2 แพ้ 15
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ เงารุ่นจูเนียร์เฟเธอร์เวท IBF เมื่อ 28 กรกฎาคม 2543 แพ้น็อค ฟ้าประกอบ รักเกียรติยิม ยก 4 ที่ เชียงใหม่
ซาอิ

ซาอิ ชื่อตัวละครการ์ตูน สามารถหมายถึง
ซาอิ (นินจาคาถาโอ้โฮเฮะ)  (サイ) นินจาจากหมู่บ้านโคโนฮะ เข้าร่วมกลุ่มกับนารูโตะในภารกิจตามตัวซาสึเกะ
ฟุจิวะระ โนะ ซาอิ (藤原佐為) วิญญาณฮงอินโบ นักเล่นโกะในสมัยโบราณที่มาอยู่ร่วมกับฮิคารุ
ดูเพิ่ม

ไซ
ซุลเซอร์

ซุลเซอร์ (Sulzer) เป็นรถจักรดีเซลไฟฟ้าประเภทหนึ่ง ที่การรถไฟแห่งประเทศไทยนำเข้ามาใช้ในประเทศไทยเมื่อปี พ.ศ. 2474  ปัจจุบันรถจักรดังกล่าวได้ถูกตัดบัญชีเป็นที่เรียบร้อยแล้ว
ประวัติ

พระเจ้าบรมวงศ์เธอ กรมพระกำแพงเพชรอัครโยธิน ผู้บัญชาการกรมรถไฟหลวง ในสมัยนั้น ได้สั่งซื้อรถจักรดีเซลไฟฟ้ารุ่นนี้มาใช้งาน เป็นรุ่นที่สอง เพราะพระองค์ทรงเห็นว่า รถจักรไอน้ำลากจูงขบวนรถไม่สะดวก และไม่ประหยัด อีกทั้งลูกไฟที่กระจายออกมาเป็นอันตรายต่อผู้โดยสาร โดยรถจักรรุ่นดังกล่าว ได้ดำเนินการผลิตและทดสอบระบบ ณ ประเทศสวิตเซอร์แลนด์ และเมื่อปี พ.ศ. 2474 ได้ถูกนำเข้ามาใช้งานในราชอาณาจักรไทย เป็นจำนวนทั้งสิ้น 6 คัน ทางกรมรถไฟหลวงได้กำหนดหมายเลขของรถจักรดังกล่าว คือหมายเลข 501 ถึง 506 โดยในระยะแรก ได้นำมาใช้ลากจูงรถด่วน สาย กรุงเทพ-เชียงใหม่ และ กรุงเทพ-หัวหิน รถจักรรุ่นนี้ทั้ง 6 คัน ถูกใช้งานในประเทศสยาม รวมระยะทางกว่า 700,000 กม.
เมื่อเข้าสู่ช่วงสงครามโลกครั้งที่ 2 รถจักรบางคันถูกโจมตีทางอากาศ จนเสียหายเกินกำลังซ่อม เมื่อสงครามจบลง รถบางส่วนได้ถูกโอนมาใช้งานในทางรถไฟสายแม่กลอง และในที่สุด รถจักรรุ่นดังกล่าวได้ถูกตัดบัญชี หรือปลดระวางลงในปี พ.ศ. 2507 ส่วนหมายเลข 504 และ 505 ถูกตัดบัญชีในปี พ.ศ. 2532
ในปัจจุบัน สามารถพบเห็นรถจักรซุลเซอร์ (หมายเลข 504) ได้ที่ ตลาดนัดรถไฟ สาขาศรีนครินทร์
ข้อมูลรถจักร

ชนิดรถจักร รถจักรดีเซลไฟฟ้า
เครื่องยนต์ Sulzer 8LV25 engine.
กำลังขับเคลื่อน 450 แรงม้า
ระบบห้ามล้อ Vacumm Brake 2 สูบ
การจัดวางล้อ A1A-A1A
ความเร็วสูงสุด 60 กม./ชม.
น้ำหนัก 60 ตัน
น้ำหนักกดเพลา 10 ตัน
พิกัดตัวรถ (กว้าง x ยาว x สูง) 2,780 x 13,000 x 3,750 มม.
ความจุเชื้อเพลิง 2,465 ลิตร
บริษัทผู้ผลิต  บริษัท ซุลเซอร์โอร์ลิคอน จำกัด ประเทศสวิตเซอร์แลนด์
เริ่มใช้งาน พ.ศ. 2474
จำนวน 6 คัน (หมายเลข 501 - 506)
ตัดบัญชี พ.ศ. 2507  (หมายเลข 501 - 503,506)  พ.ศ. 2532  (หมายเลข 504,505)
แหล่งข้อมูลอื่น

↑  http://www.derbysulzers.com/thailand.html
ซุน จฺวี้

ราชนิกูลแห่งง่อก๊ก (เสียชีวิต ค.ศ. 259)
| ซุน จฺวี้ |
| --- | --- |
孫據

ขุนพลขวา (右將軍 โย่วเจียงจฺวิน)
ดำรงตำแหน่ง ค.ศ. 258 (258) – มกราคม ค.ศ. 259 (259)
กษัตริย์: ซุนเหลียง
ขุนพลข่มขวัญแดนไกล (威遠將軍 เวย์-ยฺเหวียนเจียงจฺวิน)
ดำรงตำแหน่ง ค.ศ. ? (?) – ค.ศ. 258 (258)
 
ข้อมูลส่วนบุคคล
เกิด: ไม่ทราบ
เสียชีวิต: มกราคม ค.ศ. 259 นครหนานจิง มณฑลเจียงซู
บุพการี: ซุน ชั่ว (บิดา)
ญาติ: ดูพงศาวลีง่อก๊ก
อาชีพ: ขุนพล
บรรดาศักดิ์: โหวระดับอำเภอ (縣侯 เซี่ยนโหว)

ซุน จฺวี้ (จีน: 孫據; พินอิน: Sūn Jù; มกราคม ค.ศ. 259) เป็นขุนพลและราชนิกูลแห่งรัฐง่อก๊กในยุคสามก๊กของจีน เป็นน้องชายของซุนหลิมผู้สำเร็จราชการแทนพระองค์แห่งง่อก๊กในรัชสมัยจักรพรรดิซุนเหลียงและซุนฮิว
ประวัติ

ซุน จฺวี้เป็นบุตรชายของซุน ชั่ว (孫綽) เป็นหลานชายของซุน เก่า (孙暠) และเป็นเหลนชายของซุนเจ้งผู้เป็นน้องชายของซุนเกี๋ยนและเป็นพระปิตุลา (อา) ของซุนกวนจักรพรรดิผู้ก่อตั้งรัฐง่อก๊ก ซุน จฺวี้เป็นน้องชายของซุนหลิม และเป็นพี่ชายของซุน เอิน (孫恩) ซุน ก้าน (孫幹) และซุน ข่าย (孫闓)
ในปี ค.ศ. 257 จักรพรรดิซุนเหลียงพระชนมายุ 14 พรรษาเริ่มจัดการราชการสำคัญบางอย่างด้วยพระองค์เอง ซุนหลิมเริ่มวิตกกังวลจึงให้ซุน จฺวี้น้องชายผู้เป็นขุนพลข่มขวัญแดนไกล (威遠將軍 เวย์-ยฺเหวียนเจียงจฺวิน) เข้ามาเฝ้าระวังที่ประตูชางหลง (蒼龍門 ชางหลงเหมิน) และให้น้องชายอีก 3 คนคือซุน เอินผู้เป็นขุนพลยุทธพิทักษ์ (武衛將軍 อู่เว่ย์เจียงจฺวิน) ซุน ก้านผู้เป็นขุนพลรอง (偏將軍 เพียนเจียงจฺวิน) และซุน ข่ายผู้เป็นนายกองพันฉางฉุ่ย (長水校尉 ฉางฉุ่ยเซียวเว่ย์) แยกกันไปประจำที่ค่ายทหารค่ายต่าง ๆ
ในปี ค.ศ. 258 ซุนเหลียงทรงวางแผนจะโค่นอำนาจของซุนหลิมแต่แผนการรั่วไหล ซุนหลิมจึงปลดซุนเหลียงจากตำแหน่งจักรพรรดิ และตั้งซุนฮิวผู้เป็นอ๋องแห่งลองเอี๋ย (琅邪王 หลังหยาหวาง) และเป็นพระเชษฐาของซุนเหลียงขึ้นครองราชย์เป็นจักรพรรดิ ซุนฮิวทรงเอาใจซุนหลิมและเหล่าน้องชาย พระองค์ตั้งให้ซุน จฺวี้เป็นขุนพลขวา (右將軍 โย่วเจียงจฺวิน) และให้มีบรรดาศักดิ์โหวระดับอำเภอ (縣侯 เซี่ยนโหว) ซุนหลิมและพี่น้องรวม 5 คนได้รับบรรดาศักดิ์โหว (侯) และคุมทัพหลวง มีอำนาจเหนือจักรพรรดิอย่างที่ไม่เคยมีมาก่อนในง่อก๊ก
ในเดือนมกราคม ค.ศ. 259 จักรพรรดิซุนฮิวมีรับสั่งให้ประหารชีวิตซุนหลิมและครอบครัว 3 ชั่วโคตร ซุน จฺวี้ก็ถูกประหารชีวิตด้วย
ดูเพิ่ม

รายชื่อบุคคลในยุคสามก๊ก
พงศาวลีง่อก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
| ด ค กบุคคลสำคัญในง่อก๊ก |
| --- | --- |
จักรพรรดิ:  ซุนกวน  ซุนเหลียง  ซุนฮิว  ซุนโฮ (ซุน เฮ่า) 
จักรพรรดินีและพระสนม:  เซี่ยฟูเหริน  ซีฮูหยิน  พัวฮูหยิน  ปู้ เลี่ยนชือ  ฮองฮูหยิน  จักรพรรดินีจิ้งหฺวาย  เฉฺวียน ฮุ่ยเจี่ย  จักรพรรดินีจู  จักรพรรดินีเหอ พระพันปีหลวง  เถิง ฟานหลาน 
เชื้อพระวงศ์:  ซุนเต๋ง  ซุน ลฺวี่  ซุนโฮ (ซุน เหอ)  ซุน ป้า  ซุน เฟิ่น  กิมก๋งจู๋ (ซุน หลู่ปาน)  ซุน หลู่-ยฺวี่  ซุนหวน  ซุนเสียว 
ผู้สำเร็จราชการแผ่นดิน:  ซุน เช่า  โกะหยง  ลกซุน  เปาจิด  จู จฺวี้  ซุนจุ๋น  ซุนหลิม (ซุน เชิน)  เอียงเหียง  ลู่ ข่าย  บั้นเฮ็ก  เตี๋ยวเค้า 
ขุนนางฝ่ายพลเรือน:  งอซัน  งำเต๊ก  งิมหุน  งีห้วน  จวนกี๋  จี้ เยี่ยน  ซีหอง  ตังเตียว  เตียวเจียว  เตียวอุ๋น  เทียเป๋ง  เบ้งจ๋อง  พัวโยย  เหยียมจุ้น  ฮวนฮี 
ขุนนางฝ่ายทหาร:  งุยเปียว  จวนจ๋อง  จวนตวน  จวนเต๊ก  จวนเสียง  จิวท่าย  จิวหอง  จูกัดกิ๋น  จูกัดเก๊ก  จูกัดเจ้ง  จูตี  จูหวน  จูเหียน  ชีซก  ชีเซ่ง  ชีฮู  ซงเขียม  ซุน ก้าน  ซุน ข่าย  ซุน จฺวี้  ซุนหลิม (ซุน ซิน)  ซุน เอิน  ต๋องจู  เตงอิ๋น  เตงฮอง  เตียวปอ  เตียวหิว  เตียวเอียด  เทียเภา  บิฮอง  บุนขิม  บุนเอ๋ง  บุนเฮา  พัวเจี้ยง  ลกข้อง  ลิกี๋  ลิต้าย  ลิห้อม  เล่งทอง (ลั่ว ถ่ง)  เล่งทอง (หลิง ถ่ง)  เล่าเบา  เล่าเลียก  เล่าเสง  อองตุ๋น  อีจ้วน  ฮั่นจ๋ง  ฮันต๋ง  เฮ่อ ฉี 
อื่น ๆ:  เก๋อ เสฺวียน  เฉา ปู้ซิ่ง
ซิซิฟัส

ซิซีฟัส (Sisyphus) เป็นพระราชาแห่งโครินธ์ มีพระมเหสี ชื่อ มีโรพี (Merope) มีพระโอรสคือ เจ้าชายกลอคัส ซึ่งต่อมาได้ครองราชสมบัติ ต่อจากพระบิดา ซึ่งกลอคัส มีลูกคือเบลเลอโรฟอน ผู้ปราบเพกาซัสและสังหารนางไคเมร่า ซิซีฟัสเป็นพระราชาที่เจ้าเลห์จอมอุบาย ที่ไม่กลัวต่อเหล่าปวงเทพ
การดูหมิ่นเทพเจ้า

เรื่องราวเกิดขึ้นเพราะเมืองคอรินธ์ที่ซิซีฟัสเป็นผู้ครอง ประสบปัญหาประสบภัยขาดแคลนน้ำใช้มาก ทั้งในราชสำนัก และในบ้านของประชาชน ทำให้พระราชาซิซีฟัสกังวลมาก วันหนึ่งขณะที่ซิซีฟัสกำลังอยู่บนหอคอย ได้เห็นเทพซูสลักพาตัวเอจิน่า ลูกสาวของเทพอะโซปัส เทพแห่งแม่น้ำ ซึ่งวันต่อมา ซิซีฟัสได้เจอกับเทพอะโซปัส เทพแห่งแม่น้ำ ที่กำลังตามหาเอจิน่า ลูกสาวของตนอยู่ ซิซีฟัสจึงได้บอกที่อยู่ของเอจิน่าให้เทพอะโซปัส โดยมีข้อแลกเปลี่ยนว่าเทพอะโซปัสจะต้องเนรมิตแหล่งน้ำใหม่ให้เมืองคอรินธ์ ซึ่งเทพอะโซปัสก็ได้เนรมิตบ่อน้ำใหม่ให้โดยการหยิบก้อนหินก้อนหนึ่ง ขึ้นมาจากดิน และวางลง ทันใดนั้นน้ำก็พุ่งออกมากลายเป็นแหล่งน้ำใหม่ให้ชาวเมืองคอรินธ์ใช้สืบทอดกันต่อมา หลังจากนั้นเทพอะโซปัสจึงไปตามทางที่ซิซีฟัสบอก เทพอะโซปัสพยายามขอร้องเทพซุสให้คืนลูกสาวของเขามา เพราะไม่ต้องการให้เทพีเฮรา มเหสีของเทพซุสรู้ ไม่งั้นเอจิน่าจะต้องถูกทารุณจากเฮราโดยแสนสาหัส เทพซุสจึงใช้สายฟ้าโยนไปที่อะโซปัส เทพอะโซปัสจึงรีบกระโดดลงน้ำ ซึ่งต่อมาจะพบถ่านหินอยู่ที่แม่น้ำนั้นอันเกิดจากสายฟ้าของซุสนั้นเอง ซูสสืบเรื่องนี้จนรู้เข้าว่าซิซีฟัสเป็นผู้บอกที่หลบซ่อนของตน กับเอจิน่า เทพซุสจึงส่งเทพทานาทอส เทพแห่งความตายไปรับวิญญาณของซิซีฟัส ไปลงโทษที่ขุมนรกทาร์ทารัส แต่ซิซีฟัสได้วางแผนเอาไว้อยู่แล้ว ว่าเทพซุสอาจจะส่งเทพทานาทอสมารับวิญญาณของตนไปลงโทษในปรโลก เมื่อทานาทอสมาถึงวังของซิซีฟัส ซิซีฟัสจึงใช้แหคลุมทาทานอส และให้ทหารพาเทพทานาทอสไปขัง เนื่องจากเทพทานาทอสถูกขังทั่วโลกก็ไม่มีความตาย ซึ่งทำให้เทพแอรีส เทพแห่งสงครามโมโหที่ไม่มีใครตายในสงคราม จึงไปช่วยเทพทานาทอสออกมา (บางตำราอ้างว่าเทพซูสเป็นคนสั่งให้แอรีสไปปลดปล่อยเทพทาทานอสออกมา)
เมื่อเทพทานาทอสออกมาได้แล้วทั่วโลกก็กลับมามีความตายอีกครั้ง ทานาทอสจึงพาวิญญาณของซิซีฟัสไปปรโลกเพื่อตัดสินกรรมได้ แต่ซิซีฟัสก็ยังมีแผนสองมาหลอกเทพเจ้าอีก ก่อนตายเทพซิซีฟัสได้สั่งเสียแก่ภรรยาให้ ห้ามจัดงานพิธีศพ และห้ามวางเหรียญบนปาก เพื่อข้ามแม่น้ำสติกซ์ในยมโลกด้วย
(ชาวกรีกมีความเชื่อว่าแม่น้ำสติกซ์ไหลอยู่รอบยมโลก และมีแครอน ผู้แจวเรือข้ามวิญญาณไปส่งที่อีกฝั่ง โดยทุกคนก่อนตายจะต้องมีเหรียญ 1 เหรียญ เป็นค่าจ้างให้แครอน เพื่อข้ามแม่น้ำสติกซ์ ไปตัดสินความดีความชอบที่อีกฝั่ง) เมื่อซิซีฟัสไม่มีเหรียญเป็นค่าจ้างให้แครอนผู้แจวเรือ ทำให้ต้องทนความหนาวอยู่ริมแม่น้ำสติกซ์ ทำให้เทพเฮดีส รู้สึกแปลกใจ ว่าเป็นถึงพระราชาทำไม ภรรยาไม่ให้เหรียญ เป็นค่าจ้างข้ามแม่น้ำสติกซ์ เทพเฮดีสจึงให้วิญญาณของซิซีฟัส กลับไปเพื่อสั่งเสียแก่นางมีโรพี ซึ่งเป็นภรรยาเสียก่อน เมื่อซิซีฟัสได้ฟื้นอีกครั้ง ก็ไม่ได้ทำตามสัญญาที่จะกลับไปในยมโลก ทำให้เทพทั้ง 2 คือซุส และเฮดีส ต่างโกรธซึ่งทำให้เทพเจ้าอับอายได้ถึงขนาดนี้ แต่ก็ทำอะไรไม่ได้ จนวันหนึ่งสามพี่น้องมอยเร (เป็นสามเทพีที่ลิขิตชีวิตมนุษย์ องค์แรกมีหน้าที่ปั่นเส้นด้ายแห่งชีวิต องค์ที่สองมีหน้าที่ทอเส้นด้ายแห่งชีวิต คนที่สามมีหน้าที่ตัดเส้นด้ายแห่งชีวิต) ได้ตัดเส้นด้ายชีวิตของซิซีฟัสขาด ทำให้ซิซีฟัส ถึงฆาตตายจริง ๆ ซิซีฟัสถูกพาตัวไปยมโลกอีกครั้ง โดยเทพเฮดีสได้ลงโทษซิซีฟัส ให้กลิ้งก้อนหินก้อนใหญ่ขึ้นไปบนเขา แล้วกลิ้งลงมาทับเขาอีก และยังถูกบังคับให้กลิ้งหินขึ้นไปอีกเป็นอย่างนี้ไม่มีที่สิ้นสุด
ภาพซิซีฟัสถูกลงโทษให้กลิ้งหิน
ซิด วิเชียส

| ซิด วิเชียส |
| --- | --- |
ซิด วิเชียส ขณะทำการแสดงสดร่วมกับวงเซ็กส์ พิสทอลส์ ที่ซาน ฟรานซิสโก เดือน มกราคม ค.ศ. 1978
ข้อมูลพื้นฐาน
ชื่อเกิด: จอห์น ไซมอน เบเวอร์ลี
รู้จักในชื่อ: ซิด วิเชียส สไปกีย์ จอห์น จอห์น ไซมอน ริตชี
เกิด: 10 พฤษภาคม ค.ศ. 1957(1957-05-10) ลูอิชาม ลอนดอน อังกฤษ
เสียชีวิต: 2 กุมภาพันธ์ ค.ศ. 1979(1979-02-02) (21 ปี) นครนิวยอร์ก, รัฐนิวยอร์ก, สหรัฐอเมริกา
แนวเพลง: พังก์ร็อก
อาชีพ: นักดนตรี
เครื่องดนตรี: กีตาร์เบส
ช่วงปี: 1976 – 1979
ค่ายเพลง: เวอร์จิน, อีเอ็มไอ
จอห์น ไซมอน เบเวอร์ลี  (ชื่อเกิด จอห์น ไซมอน ริตชี, 10 พฤษภาคม ค.ศ. 1957 – 2 กุมภาพันธ์ ค.ศ. 1979) มีชื่อในวงการดนตรีว่า ซิด วิเชียส เป็นนักดนตรีแนวพังก์ร็อกชาวอังกฤษ มีชื่อเสียงในฐานะอดีตสมาชิกคนสำคัญในตำแหน่งมือเบสและนักร้องนำของวงเซ็กซ์ พิสทอลส์
วิเชียส ได้เข้าร่วมวง เซ็กซ์ พิสทอลส์ ในช่วงต้นปี ค.ศ. 1977 เพื่อมาแทนที่ เกล็น แม็ตล็อก มือเบสคนแรกของวง โดยวิเชียสมีปัญหาจากการใช้สารเสพติด และมีอาการตับอักเสบ ทำให้ถูกส่งเข้ารับการรักษาตัวที่โรงพยาบาล ในระหว่างที่วงกำลังบันทึกเสียงเพื่อทำอัลบั้ม Never Mind the Bollocks, Here's the Sex Pistols ซึ่งเป็นสตูดิโออัลบั้มชุดเดียวของทางวง อย่างไรก็ตามเขาได้บันทึกเสียงเบสร่วมกับทางวงในสตูดิโออัลบั้มชุดดังกล่าว 1 เพลง
ต่อมาซิด วิเชียส ได้มีโอกาสร้องนำให้กับวงเซ็กซ์ พิสทอลส์  3 เพลง ในภาพยนตร์เรื่อง The Great Rock 'n' Roll Swindle ซึ่งเขาได้ร่วมแสดงด้วย
ในปี ค.ศ. 1978 ซิด วิเชียส ถูกเจ้าหน้าที่ตำรวจเมืองแมนฮัตตันจับกุมและตกเป็นผู้ต้องหาในคดีฆาตกรรม แนนซี สปันเจน แฟนสาวของเขา แต่ภายหลังเขาได้รับการปล่อยตัวเนื่องจากยังมีข้อสงสัยในคดีที่พิสูจน์ไม่ได้ว่าเขาเป็นผู้กระทำผิดหรือไม่ ต่อมาเขาถูกเจ้าหน้าที่ตำรวจจับกุมอีกครั้งในข้อหาทำร้ายร่างกาย ท็อดด์ สมิธ ซึ่งเป็นน้องชายของแพตตี สมิธ นักร้องชาวอเมริกัน ทำให้ถูกจำคุกและต้องเข้ารับการบำบัดอาการติดยาเสพติดที่เกาะไรเกอส์ ใน นิวยอร์ก
หลังพ้นโทษ ในปี ค.ศ. 1979 ซิด วิเชียส เสียชีวิตจากการใช้ยาเกินขนาด โดยหลังจากที่เขาเสียชีวิตได้ 4 สัปดาห์ได้มีการวางจำหน่ายอัลบั้มเพลงประกอบภาพยนตร์เรื่อง The Great Rock 'n' Roll Swindle ที่เขาได้ร่วมร้องเอาไว้ นอกจากนี้ยังมีอัลบั้ม Sid Sings ที่มีการนำเอาบันทึกการแสดงสดของเขาในฐานะศิลปินเดี่ยวออกวางจำหน่าย
เรื่องราวเกี่ยวกับ ซิด วิเชียส และ แนนซี สปันเจน แฟนสาวของเขาที่ถูกฆาตกรรม ได้เคยถูกนำเสนอออกมาในปี ค.ศ. 1986 ในภาพยนตร์เรื่อง Sid and Nancy โดยนักแสดงที่รับบทเป็นซิด วิเชียส คือ แกรี โอลด์แมน
ในปี ค.ศ.2006 เขามีชื่อในร็อกแอนด์โรลฮอลออฟเฟม (ในฐานะสมาชิกวงเซ็กซ์พิสทอลส์)
ประวัติ

ซิด วิเชียส เกิดเมื่อวันที่ 10 พฤษภาคม ค.ศ. 1957 ที่ลูอิชาม, ลอนดอน ประเทศอังกฤษ โดยมีชื่อเกิดว่า จอห์น ไซมอน ริตชี เป็นบุตรชายของจอห์น และ แอนน์ ริตชี
จีหลง

| นครจีหลง 基隆市 กีรุง, เกหลัง |
| --- | --- |
นคร
สถานที่ต่าง ๆ ในนครจีหลง
   ธง โลโก้
สมญา: ท่าเรือสายฝน (雨港)
ที่ตั้งในไต้หวัน
พิกัด: 25°08′N 121°44′E﻿ / ﻿25.133°N 121.733°E﻿ / 25.133; 121.733
ประเทศ:  ไต้หวัน (สาธารณรัฐจีน)
ภูมิภาค: ภาคเหนือ
จำนวนเขต: 7 เขต
ศูนย์กลางการปกครอง: เขตจงเจิ้ง
การปกครอง
 • นายกเทศมนตรี: หลิน โย่วชาง [林右昌] (พรรคประชาธิปไตยก้าวหน้า)
พื้นที่
 • ทั้งหมด: 132.7589 ตร.กม. (51.2585 ตร.ไมล์)
อันดับพื้นที่: 18 จาก 22
ประชากร (2016)
 • ทั้งหมด: 371,878 คน
 • อันดับ: 16 จาก 22
 • ความหนาแน่น: 2,800 คน/ตร.กม. (7,300 คน/ตร.ไมล์)
เขตเวลา: UTC+8 (มาตรฐานไต้หวัน)
รหัสไปรษณีย์: 200–206
รหัสพื้นที่: (0)32
รหัส ISO 3166: TW-KEE
สัญลักษณ์:  
 • นก: อินทรี
 • ดอกไม้: Common crepe myrtle
 • ต้นไม้: Formosan Sweet-gum
อักษรย่อ:  
 • อังกฤษ: KLC
 • จีน: 基隆/基市
เว็บไซต์: www.klcg.gov.tw/en/Default/Index 
จีหลง (จีน: 基隆; พินอิน: Jīlóng; เป่อ่วยยี: Ke-lâng) เป็นเมืองท่าสำคัญ มีฐานะเป็นนครภายใต้การปกครองของมณฑล ตั้งอยู่ทางตะวันออกเฉียงเหนือของไต้หวัน มีอาณาเขตติดกับนครซินเป่ย์ ซึ่งหากรวมจีหลง ซินเป่ย์ และไทเป จะเรียกว่าเขตมหานครไทเป–จีหลง จีหลงมีชื่อเล่นว่า ท่าเรือสายฝน (雨港) เพราะมีฝนตกชุกและมีชื่อเสียงในเรื่องเกี่ยวกับทะเล นครแห่งนี้เป็นท่าเรือใหญ่อันดับสองของไต้หวันรองจากนครเกาสฺยง
การปกครอง

ศูนย์กลางการปกครองของนครจีหลง คือ เขตจงเจิ้ง ซึ่งเป็นที่ตั้งของรัฐบาลท้องถิ่นนครจีหลง และสภานครจีหลง นายกเทศมนตรีคนปัจจุบัน คือ หลิน โย่วชาง (林右昌) สังกัดพรรคประชาธิปไตยก้าวหน้า
การปกครอง > เขตการปกครอง

นครจีหลงแบ่งออกเป็น 7 เขต ดังนี้
| แผนที่ | ชื่อ | ชื่อ | อักษรจีน | ภาษาไต้หวัน | ภาษาแคะ | ประชากร (2016) | พื้นที่ (ตร> กม.) |
| --- | --- | --- | --- | --- | --- | --- | --- |
|  |  | เขตจงเจิ้ง | 中正區 | Tiong-chèng | Tsûng-tsang | 52,689 | 10.2118 |
|  |  | เขตจงชาน | 中山區 | Tiong-san | Tsûng-sân | 48,369 | 10.5238 |
|  |  | เขตเหรินไอ้ | 仁愛區 | Jîn-ài | Yìn-oi | 45,563 | 4.2335 |
|  |  | เขตซินอี้ | 信義區 | Sìn-gī | Sin-ngi | 51,621 | 10.6706 |
|  |  | เขตอันเล่อ | 安樂區 | An-lo̍k | Ôn-lo̍k | 81,298 | 18.0250 |
|  |  | เขตหนวนหน่วน | 暖暖區 | Loán-loán | Nôn-nôn | 38,393 | 22.8283 |
|  |  | เขตชีตู่ | 七堵區 | Chhit-tó͘ | Tshit-tù | 54,086 | 56.2659 |
ภูมิอากาศ

| ข้อมูลภูมิอากาศของจีหลง (1981–2010)> เดือน | ข้อมูลภูมิอากาศของจีหลง (1981–2010)> ม.ค. | ข้อมูลภูมิอากาศของจีหลง (1981–2010)> ก.พ. | ข้อมูลภูมิอากาศของจีหลง (1981–2010)> มี.ค. | ข้อมูลภูมิอากาศของจีหลง (1981–2010)> เม.ย. | ข้อมูลภูมิอากาศของจีหลง (1981–2010)> พ.ค. | ข้อมูลภูมิอากาศของจีหลง (1981–2010)> มิ.ย. | ข้อมูลภูมิอากาศของจีหลง (1981–2010)> ก.ค. | ข้อมูลภูมิอากาศของจีหลง (1981–2010)> ส.ค. | ข้อมูลภูมิอากาศของจีหลง (1981–2010)> ก.ย. | ข้อมูลภูมิอากาศของจีหลง (1981–2010)> ต.ค. | ข้อมูลภูมิอากาศของจีหลง (1981–2010)> พ.ย. | ข้อมูลภูมิอากาศของจีหลง (1981–2010)> ธ.ค. | ข้อมูลภูมิอากาศของจีหลง (1981–2010)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 18.3 (64.9) | 18.8 (65.8) | 20.8 (69.4) | 24.4 (75.9) | 27.7 (81.9) | 30.7 (87.3) | 33.0 (91.4) | 32.3 (90.1) | 29.6 (85.3) | 26.2 (79.2) | 23.3 (73.9) | 19.9 (67.8) | 25.42 (77.75) |
| อุณหภูมิเฉลี่ยแต่ละวัน °C (°F) | 16.0 (60.8) | 16.2 (61.2) | 17.9 (64.2) | 21.3 (70.3) | 24.5 (76.1) | 27.3 (81.1) | 29.3 (84.7) | 28.9 (84) | 27.0 (80.6) | 24.1 (75.4) | 21.2 (70.2) | 17.7 (63.9) | 22.62 (72.71) |
| อุณหภูมิต่ำสุดเฉลี่ย  °C (°F) | 13.9 (57) | 14.2 (57.6) | 15.5 (59.9) | 18.8 (65.8) | 22.0 (71.6) | 24.6 (76.3) | 26.4 (79.5) | 26.2 (79.2) | 24.7 (76.5) | 22.2 (72) | 19.2 (66.6) | 15.7 (60.3) | 20.28 (68.51) |
| ปริมาณฝน มม (นิ้ว) | 335.8 (13.22) | 399.1 (15.713) | 332.3 (13.083) | 240.9 (9.484) | 296.1 (11.657) | 286.7 (11.287) | 150.4 (5.921) | 212.8 (8.378) | 360.8 (14.205) | 413.4 (16.276) | 394.7 (15.539) | 332.1 (13.075) | 3,755.1 (147.839) |
| ความชื้นร้อยละ | 81.2 | 82.5 | 83.6 | 81.6 | 81.7 | 79.6 | 75.1 | 76.7 | 78.6 | 79.2 | 79.0 | 78.5 | 79.8 |
| วันที่มีฝนตกโดยเฉลี่ย (≥ 0.1 mm) | 21.0 | 19.6 | 21.1 | 17.2 | 18.8 | 14.2 | 9.2 | 11.5 | 15.0 | 17.7 | 19.9 | 20.1 | 205.3 |
| จำนวนชั่วโมงที่มีแดด | 54.5 | 48.0 | 65.6 | 83.4 | 90.3 | 125.4 | 203.0 | 192.5 | 149.1 | 94.3 | 58.7 | 52.6 | 1,217.4 |
แหล่งที่มา:
ดีไซน์ยัวร์ยูนิเวอร์ส

ดีไซน์ยัวร์ยูนิเวอร์ส (Design Your Universe) คืออัลบัมเต็มอันดับที่ 4 โดยศิลปินแนวซิมโฟนิกเมทัลสัญชาติเนเธอร์แลนด์ วง Epica. วางแผงเมื่อ 16 ตุลาคม ปี 2009 อัลบั้มนี้ดำเนินเรื่องราวในชุด A New Age Dawns ต่อจาก Consign to Oblivion
รายชื่อเพลง

| ลำดับ | ชื่อเพลง | เนื้อเพลง | ทำนอง | Notes | ยาว |
| --- | --- | --- | --- | --- | --- |
| 1. | "Samadhi ~ Prelude ~" | Mark Jansen | Jansen |   | 1:27 |
| 2. | "Resign to Surrender ~ A New Age Dawns - part IV ~" | Jansen | Jansen, Jack Driessen, Simone Simons, Isaac Delahaye | Featured on JamLegend. | 6:19 |
| 3. | "Unleashed" | Simons | Coen Janssen, Jansen, Delahaye | The first single. | 5:48 |
| 4. | "Martyr of the Free Word" | Jansen | Ariën van Weesenbeek, Janssen, Jansen, Delahaye |   | 5:03 |
| 5. | "Our Destiny" | Simons | Jansen, van Weesenbeek, Yves Huts, Simons, Delahaye |   | 6:00 |
| 6. | "Kingdom of Heaven ~ A New Age Dawns - Part V~" | Jansen | Jansen, Delahaye |   | 13:35 |
| 7. | "The Price of Freedom ~ Interlude ~" | Instrumental | Janssen |   | 1:14 |
| 8. | "Burn to a Cinder" | Simons | Janssen, Jansen, Delahaye, Simons |   | 5:41 |
| 9. | "Tides of Time" | Simons | Janssen |   | 5:34 |
| 10. | "Deconstruct" | Simons | Huts, Jansen |   | 4:14 |
| 11. | "Semblance of Liberty" | Jansen | Jansen, Delahaye |   | 5:42 |
| 12. | "White Waters" | Simons | Jansen, Simons, Delahaye | Feat. Tony Kakko of Sonata Arctica on vocals. | 4:44 |
| 13. | "Design Your Universe ~ A New Age Dawns - part VI ~" | Jansen | Jansen, Delahaye, Janssen |   | 9:29 |
| 14. | "Incentive" |   |   | Bonus track. | 4:14 |
| 15. | "Unleashed (duet version)" | Simons | Janssen, Jansen, Delahaye | iTunes bonus track, feat. Amanda Somerville on vocals. | 5:50 |
ชาร์ต

| Country | Peak |
| --- | --- |
Top 30 Alternative (Netherlands): 1
Netherlands: 8
US (Heatseekers): 12
Switzerland: 27
France: 31
Germany: 37
Austria: 70
คณะพยาบาลศาสตร์ มหาวิทยาลัยราชภัฏนครราชสีมา

| --- | --- |
Faculty of Nursing  Nakhon Ratchasima Rajabhat University
ตราประจำมหาวิทยาลัย
คติพจน์: สำนึกดี มีความรู้ พร้อมสู้งาน
สถาปนา: 21 พฤษภาคม 2564   (3 ปี)
คณบดี: ผู้ช่วยศาสตราจารย์ ดร.สุรีย์ ธรรมิกบวร (รักษาการคณบดีคณะพยาบาลศาสตร์)
ที่อยู่: มหาวิทยาลัยราชภัฏนครราชสีมา  อำเภอเมืองนครราชสีมา จังหวัดนครราชสีมา 
สี:   (สีเขียวมิ้น)
เว็บไซต์: http://nurse.nrru.ac.th
คณะพยาบาลศาสตร์ มหาวิทยาลัยราชภัฏนครราชสีมา (อังกฤษ: Faculty of Nursing, Nakhon Ratchasima Rajabhat University) ก่อตั้งขึ้นในปี พ.ศ. 2564 ถือเป็นคณะวิชาที่ 7 ที่เปิดสอนในระดับปริญญาตรีของมหาวิทยาลัยราชภัฏนครราชสีมา
ประวัติความเป็นมา

วันที่ 18 กันยายน 2563 ในการประชุม ครั้งที่ 10/2563 ดำเนินการขอจัดตั้งโครงการจัดตั้งคณะพยาบาลศาสตร์ และได้รับการพิจารณาให้ความเห็นชอบโครงการจัดตั้งคณะพยาบาลศาสตร์จากสภามหาวิทยาลัย
วันที่ 21 พฤษภาคม 2564 ก่อตั้ง คณะพยาบาลศาสตร์ ในฐานะเป็นองค์กรในกำกับขอมหาวิทยาลัยราชภัฏนครราชสีมา โดยการอนุมัติในการประชุมสภามหาวิทยาลัย ครั้งที่ 4 /64 ดังนั้น ในวันที่ 21 พฤษภาคม ของทุกปี จึงถือเป็นวันคล้ายวันสถาปนาคณะพยาบาลศาสตร์ มหาวิทยาลัยราชภัฏนครราชสีมา
สัญลักษณ์

สีประจำคณะ คือ สีเขียวมิ้น
ดอกไม้ประจำคณะ คือ ดอกหิรัญญิการ์
หลักสูตรการศึกษา

| หลักสูตรที่เปิดสอนในคณะพยาบาลศาสตร์ มหาวิทยาลัยราชภัฏนครราชสีมา> กลุ่มวิชา/ภาควิชา/สาขาวิชา | หลักสูตรที่เปิดสอนในคณะพยาบาลศาสตร์ มหาวิทยาลัยราชภัฏนครราชสีมา> ระดับปริญญาตรี | หลักสูตรที่เปิดสอนในคณะพยาบาลศาสตร์ มหาวิทยาลัยราชภัฏนครราชสีมา> ระดับปริญญาโท | หลักสูตรที่เปิดสอนในคณะพยาบาลศาสตร์ มหาวิทยาลัยราชภัฏนครราชสีมา> ระดับปริญญาเอก |
| --- | --- | --- | --- |
| รวมทุกภาควิชา | หลักสูตรพยาบาลศาสตรบัณฑิต (พย.บ.) สาขาวิชาพยาบาลศาสตร์ |  |  |
คณบดี

| ทำเนียบคณบดีคณะพยาบาลศาสตร์ มหาวิทยาลัยราชภัฏนครราชสีมา> รายนามคณบดี | ทำเนียบคณบดีคณะพยาบาลศาสตร์ มหาวิทยาลัยราชภัฏนครราชสีมา> วาระการดำรงตำแหน่ง | ทำเนียบคณบดีคณะพยาบาลศาสตร์ มหาวิทยาลัยราชภัฏนครราชสีมา> อ้างอิง |
| --- | --- | --- |
| 1. ผู้ช่วยศาสตราจารย์ ดร.สุรีย์ ธรรมิกบวร | 21 พฤษภาคม 2564 - ปัจุบัน |  |

หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
ซีโฟร์

การเตรียมระเบิดซีโฟร์
(ลักษณะคล้ายแท่งเหลี่ยมพลาสติก)
ซีโฟร์ (C-4 ย่อมาจาก Composition C-4) เป็นระเบิดพลาสติกชนิดหนึ่งที่ใช้ในทางทหาร
ส่วนประกอบหลักของซีโฟร์คือ อาร์ดีเอกซ์ (RDX : Research Development Explosive) ประมาณ 91% ของน้ำหนัก  มีอัตราการเร็วในการระเบิดประมาณ 26,400 ฟุตต่อวินาที ซึ่งเร็วกว่าไดนาไมต์ 7,400 ฟุตต่อวินาที
ซีโฟร์ เป็นผลพวงจากการพัฒนาระเบิดในทศวรรษ 1960 จากระเบิดสมัยสงครามโลกครั้งที่ 2 ของอังกฤษ ที่เรียกขื่อว่า โนเบล 808 (Nobel 808) ระเบิดในกลุ่มนี้ยังมี C2 และ C3 ซึ่งแต่ละชนิดมีส่วนประกอบอาร์ดีเอกซ์ในปริมาณต่าง ๆ กัน
ซ่งอี้จื้อ

ซ่งอี้จื้อ เป็นตัวละครจากวรรณกรรมเรื่อง "มังกรคู่สู้สิบทิศ" เป็นบุตรสาวคนเล็กของดาบสวรรค์ซ่งเซวียแห่งตระกูลขุนนางชั้นสูงแซ่ซ่ง  มีหน้าตาสวยงาม นิสัยแข็งกร้าว แต่เป็นจิตใจอ่อนไหว รังเกียจสงคราม ไม่ต้องการให้ตระกูลขุนนางชั้นสูงแซ่ซ่ง  ม้วนตัวเข้าสู่วังวนแห่งการช่วงชิงสงคราม  รู้จักกับโค่วจงโดยบังเอิญที่เมืองหยงหยาง ภายหลังที่โค่วจงได้ช่วยหลี่ซื่อหมิน รวบรวมประเทศเป็นปึกแผ่น หลังเหตุเปลี่ยนแปลงที่ประตูเสียนอู่  ทั้งคู่ก็ได้อยู่ครองรักด้วยกัน
| ด ค กสี่ตระกูลขุนนางชั้นสูงในวรรณกรรม มังกรคู่สู้สิบทิศ |
| --- | --- |
ตระกูลหลี่:  หลี่เอียน  หลี่เสินทง  หลี่เจี้ยนเฉิง  หลี่ซื่อหมิน  หลี่หยวนจี๋  หลี่ซิ่วหนิง 
ตระกูลซ่ง:  ซ่งเซวีย  ซ่งจื้อ  ซ่งลู่  ซ่งซือเต้า  ซ่งอี้หัว  ซ่งอี้จื้อ 
ตระกูลอวี่เหวิน:  อวี่เหวินซัง  อวี่เหวินฮั่วจี๋  อวี้เหวินเฉิงตู  อวี้เหวินอู๋ตี้  อวี้เหวินซื่อจี๋ 
ตระกูลตู๋กู๋:  อิ๋วฉู่หง  ตู๋กู๋ฟ่ง  ตู๋กู๋ฟง  ตู๋กู๋ป้า  ตู๋กู๋เช่อ
ทิกเกตทูไรด์ (แก้ความกำกวม)

"ทิกเกตทูไรด์" คือเพลงของวงเดอะบีตเทิลส์ จากอัลบั้มในปี 1965 ชุด Help!
ทิกเกตทูไรด์ อาจหมายถึง
ทิกเกตทูไรด์ (เกมกระดาน) เกมกระดานในรูปแบบของการสร้างทางรถไฟจำลอง ออกแบบโดย แอลัน อาร์. มูน
ทิกเกตทูไรด์ (หนังสือ) เขียนโดยแลร์รี เคน เนื้อหาเกี่ยวกับวงเดอะบีตเทิลส์
ทิกเกตทูไรด์ (อัลบั้ม) อัลบั้มของวงเดอะคาร์เพนเทอส์
ซุน ป้า

เจ้าชายแห่งง่อก๊ก (สิ้นพระชนม์ ค.ศ. 250)
ซุน ป้า (จีน: 孫霸; พินอิน: Sūn Bà; ก่อน ค.ศ. 235 - กันยายนหรือตุลาคม ค.ศ. 250) ชื่อรอง จื่อเวย์ (จีน: 子威; พินอิน: Zǐwēi) เป็นเจ้าชายของรัฐง่อก๊กในยุคสามก๊กของจีน พระองค์เป็นพระโอรสองค์ที่ 4 ของซุนกวนจักรพรรดิผู้ก่อตั้งรัฐง่อก๊ก